सिरोंज में एक रिटायर्ड क्लर्क अपने हक के लिए सिस्टम से पिछले 17 साल से लड़ाई लड़ रहा है। सरकारी सेवा से रिटायर हुए इस शख्स का नाम आरसी चंदेल है। रिटायर होने से पहले चंदेल सिरोंज जनपद में प्रथम श्रेणी लिपिक थे। साल 2002 में वो जब नौकरी से रिटायर हुए तो ना तो उन्हें पेंशन मिली, ना ही रिटायरमेंट का कोई फायदा। अब पिछले 17 साल से आरसी चंदेल इसी तरह मुझे न्याय चाहिए की तख्ती लेकर हर उस जगह पर पहुंच रहे हैं जहां से उन्हें अपना हक मिलने की उम्मीद दिखती है। चंदेल मुख्यमंत्री कार्यालय से लेकर प्रधानमंत्री और राष्ट्रपति कार्यालय में भी गुहार लगा चुके हैं लेकिन अब तक उनकी कोई सुनवाई नहीं हुआ है। इसी संघर्ष के बीच सरकारी नौकरी करने वाली उनकी पत्नी का भी निधन हो गया।